SK
L 237/980
Úradný vestník Európskej únie
26.9.2023
INTERPRETÁCIA IFRIC 23
Neistota týkajúca sa zaobchádzania s daňou z príjmu ODKAZY
— IAS 1 Prezentácia účtovnej závierky — IAS 8 Účtovné politiky, zmeny v účtovných odhadoch a chyby — IAS 10 Udalosti po období vykazovania — IAS 12 Dane z príjmov KONTEXT
1.
V štandarde IAS 12 Dane z príjmov sa spresňujú požiadavky na splatné a odložené daňové pohľadávky a záväzky.
Účtovná jednotka uplatňuje požiadavky uvedené v štandarde IAS 12 na základe uplatniteľných daňových pred­ pisov.
2.
Môže byť nejasné, ako sa daňové predpisy vzťahujú na konkrétnu transakciu alebo okolnosť.
Prijateľnosť konkrét­ neho daňového zaobchádzania podľa daňových predpisov nemusí byť známa až do prijatia rozhodnutia prísluš­ ného daňového orgánu alebo súdu v budúcnosti.
Z toho vyplýva, že spor alebo preskúmanie konkrétneho daňo­ vého zaobchádzania daňovým orgánom môže ovplyvniť spôsob, akým účtovná jednotka účtuje o splatnej alebo odloženej daňovej pohľadávke alebo záväzku.
3.
Podľa tejto interpretácie: a) „daňové zaobchádzanie “ odkazuje na zaobchádzanie používané účtovnou jednotkou alebo na skutočnosť, že ho plánuje použiť vo svojich daňových priznaniach; b) „daňový orgán“ je orgán alebo orgány, ktoré rozhodujú o tom, či sú daňové zaobchádzania prijateľné podľa daňových predpisov.
Toto môže zahŕňať aj súd; c) „neisté daňové zaobchádzanie“ je daňové zaobchádzanie, pri ktorom existuje neistota, či príslušný daňový orgán prijme dané daňové zaobchádzanie podľa daňových predpisov.
Neistým daňovým zaobchádzaním je napríklad rozhodnutie účtovnej jednotky nepredložiť žiadne daňové priznanie v daňovej jurisdikcii alebo nezahrnúť konkrétny príjem do zdaniteľného zisku, ak je jeho prijateľnosť podľa daňových predpisov neistá.
ROZSAH PÔSOBNOSTI
4.
V tejto interpretácii sa objasňuje, ako uplatňovať požiadavky na vykazovanie a oceňovanie podľa štandardu IAS 12, keď panuje neistota týkajúca sa zaobchádzania s daňou z príjmu.
Za takých okolností účtovná jednotka vykazuje a oceňuje svoju splatnú alebo odloženú daňovú pohľadávku alebo záväzok pri uplatnení požiadaviek uvedených v štandarde IAS 12 na základe zdaniteľného zisku (daňovej straty), základov dane, nevyužitých daňových strát, nevyužitých daňových úľav a sadzieb dane určených uplatňovaním tejto interpretácie.
RIEŠENÉ PROBLEMATIKY
5.
Ak existuje neistota týkajúca sa zaobchádzania s daňou z príjmu, táto interpretácia rieši: a) či účtovná jednotka posudzuje neisté daňové zaobchádzanie samostatne; b) predpoklady, z ktorých účtovná jednotka vychádza pri preskúmavaní daňového zaobchádzania daňovými orgánmi; c) spôsob, akým účtovná jednotka určuje zdaniteľný zisk (daňovú stratu), základy dane, nevyužité daňové straty, nevyužité daňové úľavy a sadzby dane; a d) spôsob, akým účtovná jednotka posudzuje zmeny skutočností a okolností.